CELEX: 32011R1339
Language: hu
Date: 2011-12-13 00:00:00
Title: Az Európai Parlament és a Tanács 1339/2011/EU rendelete ( 2011. december 13. ) a fejlesztési együttműködés finanszírozási eszközének létrehozásáról szóló 1905/2006/EK rendelet módosításáról

30.12.2011   
            
            
               HU
            
            
               Az Európai Unió Hivatalos Lapja
            
            
               L 347/30
            
         AZ EURÓPAI PARLAMENT ÉS A TANÁCS 1339/2011/EU RENDELETE
   (2011. december 13.)
   a fejlesztési együttműködés finanszírozási eszközének létrehozásáról szóló 1905/2006/EK rendelet módosításáról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 209. cikke (1) bekezdésére,
   tekintettel az Európai Bizottság javaslatára,
   rendes jogalkotási eljárás keretében, az egyeztetőbizottság által 2011. október 31-én jóváhagyott közös szövegtervezet figyelembevételével (1),
   mivel:
   
               (1)
            
            
               A közösségi külső támogatás hatékonyságának és átláthatóságának javítása céljából 2006-ban új keretet hoztak létre a támogatási intézkedések tervezésére és nyújtására vonatkozóan. Ebbe tartozik az előcsatlakozási támogatási eszköz (IPA) létrehozásáról szóló, 2006. július 17-i 1085/2006/EK tanácsi rendelet (2), az Európai Szomszédsági és Partnerségi Támogatási Eszköz létrehozására vonatkozó általános rendelkezések meghatározásáról szóló, 2006. október 24-i 1638/2006/EK európai parlamenti és tanácsi rendelet (3), az iparosodott és egyéb, magas jövedelmű országokkal és területekkel folytatott együttműködés finanszírozási eszközének létrehozásáról szóló, 2006. december 21-i 1934/2006/EK tanácsi rendelet (4), a Stabilitási Eszköz létrehozásáról szóló, 2006. november 15-i 1717/2006/EK európai parlamenti és tanácsi rendelet (5), a nukleáris biztonság célját szolgáló együttműködési eszköz létrehozásáról szóló, 2007. február 19-i 300/2007/Euratom tanácsi rendelet (6), a demokrácia és az emberi jogok világszintű előmozdítása finanszírozási eszközének (a demokrácia és az emberi jogok európai eszköze) létrehozásáról szóló, 2006. december 20-i 1889/2006/EK európai parlamenti és tanácsi rendelet (7), valamint az 1905/2006/EK európai parlamenti és tanácsi rendelet (8).
            
         
               (2)
            
            
               Az 1905/2006/EK rendelet végrehajtása során következetlenségek mutatkoztak az adókkal, vámokkal és egyéb díjakkal kapcsolatos költségek uniós finanszírozással való támogathatóságának tilalmára vonatkozó elv alóli kivételek tekintetében. Ezért javasolt az említett rendelet vonatkozó rendelkezéseinek módosítása a többi eszközzel való összehangolása érdekében.
            
         
               (3)
            
            
               E rendelet az Európai Unióról szóló szerződés 5. cikkének (4) bekezdésével összhangban nem lépi túl a kitűzött cél eléréséhez szükséges mértéket.
            
         
               (4)
            
            
               Az 1905/2006/EK rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   Az 1905/2006/EK rendelet 25. cikke (2) bekezdésének helyébe a következő szöveg lép:
   
      „(2)   Az uniós támogatás főszabály szerint nem használható fel a kedvezményezett országokban adók, illetékek vagy díjak megfizetésére.”
   
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Strasbourgban, 2011. december 13-án.
      
         
            az Európai Parlament részéről
         
         
            az elnök
         
         J. BUZEK
      
      
         
            a Tanács részéről
         
         
            az elnök
         
         M. SZPUNAR
      
   
   
      (1)  Az Európai Parlament 2010. október 21-i álláspontja (a Hivatalos Lapban még nem tették közzé) és a Tanács első olvasatban elfogadott, 2010. december 10-i álláspontja (HL C 7. E., 2011.1.12., 11. o.). Az Európai Parlament 2011. február 3-i álláspontja (a Hivatalos Lapban még nem tették közzé). Az Európai Parlament 2011. december 1-jei jogalkotási állásfoglalása (a Hivatalos Lapban még nem tették közzé) és a Tanács 2011. november 28-i határozata.
   
      (2)  HL L 210., 2006.7.31., 82. o.
   
      (3)  HL L 310., 2006.11.9., 1. o.
   
      (4)  HL L 405., 2006.12.30., 41. o.
   
      (5)  HL L 327., 2006.11.24., 1. o.
   
      (6)  HL L 81., 2007.3.22., 1. o.
   
      (7)  HL L 386., 2006.12.29., 1. o.
   
      (8)  HL L 378., 2006.12.27., 41. o.
   
      AZ EURÓPAI PARLAMENT ÉS A TANÁCS NYILATKOZATA A FELHATALMAZÁSON ALAPULÓ JOGI AKTUSOKNAK A KÖVETKEZŐ – A 2014 ÉS 2020 KÖZÖTTI IDŐSZAKRA VONATKOZÓ – TÖBBÉVES PÉNZÜGYI KERETBEN TÖRTÉNŐ ALKALMAZÁSÁRÓL
      Az Európai Parlament és a Tanács nyugtázza az Európa 2020 stratégia költségvetéséről szóló bizottsági közleményt (COM(2011) 500 (1)), különösen ami a felhatalmazáson alapuló jogi aktusoknak a jövőbeli külső finanszírozási eszközök terén javasolt alkalmazását illeti, és várakozással tekint jogalkotási javaslatok elé, amelyeket kellően mérlegelni fog.
      
         (1)  A Bizottság az Európa 2020 stratégia költségvetéséről szóló közleményében (COM(2011) 500) kijelenti, hogy:
      
         „Ezenfelül, a különböző eszközök készülő jogalapjaiban a szakpolitikáknak a finanszírozási periódus alatti rugalmasabb irányításának lehetővé tétele céljából, a jogalkotási hatóság két ágának előjogait tiszteletben tartva, a Bizottság a felhatalmazáson alapuló jogi aktusok széles körű alkalmazását fogja javasolni.”
      
      valamint
      
         „Végezetül a Bizottság úgy véli, hogy a külső segélyek demokratikus ellenőrzését javítani kell. Ez elérhető a programok bizonyos szempontjait illetően felhatalmazáson alapuló jogi aktusokkal, a Szerződés 290. cikkével összhangban, ami a társ-jogalkotókat nemcsak azonos szintre helyezi, de nagyobb rugalmasságot is nyújt a programozásban. Az Európai Fejlesztési Alapot (EFA) illetően a Bizottság javasolja az ellenőrzés fejlesztési együttműködési eszközhöz való hozzáigazítását, szem előtt tartva ezen eszköz sajátosságait.”